Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena mbunaítear córas Aontais féindeimhniúcháin díchill chuí sa slabhra soláthair d'allmhaireoirí freagracha stáin, tantalaim agus tungstain, a mianta, agus óir de thionscnamh limistéar ina bhfuil coinbhleacht agus limistéar ardriosca. /* COM/2014/0111 final - 2014/0059 (COD) */





MEABHRÁN MÍNIÚCHÁIN 1. COMHTHÉACS AN TOGRA Forais agus cuspóirí le haghaidh togra Is é is príomhchuspóir don togra seo cabhrú chun maoiniú grúpaí armtha agus fórsaí slándála[1] trí fháltais ó mhianraí i limistéir ina bhfuil coinbhleacht agus limistéir ard‑riosca a laghdú, trí thacú le cleachtais maidir le foinsiú freagrach chuideachtaí an AE i ndáil le stán, tantalam, tungstan agus ór a thagann ó limistéir den sórt sin, agus na cleachtais sin a chur chun cinn. Tógann an togra ar chreataí díchill chuí agus ar phrionsabail idirnáisiúnta atá ann cheana. Comhthéacs ginearálta Sa lá atá inniu ann, tá bearta idirnáisiúnta ann chun foinsiú freagrach mianraí a chur chun cinn i réimsí atá i bpriacal nó faoi thionchar coinbhleachta armtha. Glacadh an dá bheart is cáiliúla in 2011 agus 2010 faoi seach: Treoir díchill chuí an ECFE do Slabhraí Soláthair Freagracha Mianraí ó Limistéir ina bhfuil Coinbhleacht agus Limistéir Ard‑Riosca (Treoir díchill chuí an ECFE) agus Alt 1502 de Dodd Frank Wall Street Reform and Consumer Protection Act na Stát Aontaithe. Níl an chéad cheann acu dírithe ar aon tír nó réigiún ar leith agus leagann sé amach próiseas a bheidh le leanúint ag tíortha a bhfuil suim acu i bhforbairt cumas um fhoinsiú freagrach. Bíodh gur mó atá sí ar láimh na gcuideachtaí i ndlínsí an ECFE, is foinse inspioráide freisin í an Treoir Díchill Chuí a mheallann rannpháirtíocht cuideachtaí a chomhlíonann feidhmeanna suntasacha claochlaitheacha nó trádála i slabhraí soláthair mianraí d'ór, stán, tantalam agus tungstan. In 2011, ghlac an AE tiomantas polaitiúil i gcreat an ECFE chun tacú le glacadh breise ar an Treoir. Le hAcht Dodd‑Frank dírítear ar Phoblacht Dhaonlathach an Chongó (PDC) agus ar naoi dtír atá in aice láimhe. Éilítear le hAlt 1502 den Acht ar chuideachtaí atá liostaithe ar stocmhalartán na Stát Aontaithe agus a úsáideann "mianraí coinbhleachta"[2] tionscnamh na mianraí sin agus na bearta ábhartha díchill chuí a thuairisciú chuig an gCoimisiún um Malartú Slándála. Éilíonn na tuarascálacha sin fiosrúchán fairsing ar an slabhra soláthair. Is mó a bhíonn cuideachtaí atá liostaithe i SAM ag brath ar a gcuid soláthróirí, lena n‑áirítear san AE, d'fhaisnéis agus d'fhianaise ábhartha díchill chuí. Ceann de fhreagraí lucht gnó ar an Acht, b'shin trádáil a atreorú ar shiúl ó Lár na hAfraice agus bhí tionchar aige sin ar na margaí áitiúla óir, stáin, tantalam agus tungstain. Is doiligh a n‑éiríonn le mianraí a bhaintear go dlisteanach margaí SAM agus an AE a shroicheadh. Tá trádáil mianraí coinbhleachta dea-dhoiciméadaithe i gcás an PRC agus is í is ábhar do Rún 1952 ó Chomhairle Slándála na Náisiún Aontaithe (2010). Mar sin féin, is iomaí cás eile a bhíonn in áiteanna eile san Afraic, san Áise agus i Meiriceá Laidineach agus táthar ag plé leis an gcúis lasmuigh den ECFE freisin. I mí an Mheithimh 2013, léirigh ceannairí G8 a dtiomantas[3] trédhearcacht a mhéadú sa tionscal eastóscach. Ina fhianaise sin, tá an Coimisiún Eorpach agus an tArdionadaí ag obair chun creat cuimsitheach freagrach um fhoinsiú mianraí a fhorbairt don AE. Leanann an obair sin Rún ó Pharlaimint na hEorpa in 2010 inar iarradh ar an AE reachtú ar nós na reachtaíochta i SAM chomh maith le dhá Theachtaireacht in 2011 agus 2012[4] a d'fhógair intinn an Choimisiúin go ndéanfaí iniúchadh ar bhealaí chun trédhearcacht slabhra soláthair a fheabhsú. Dá bhrí sin, fairis an togra reachtach seo gabhfaidh Teachtaireacht a chuirfidh síos go mion ar bhearta beartais eile is féidir a úsáid chun dul i ngleic leis an bhfadhb ar shlí chomh cuimsitheach agus is féidir. Forálacha atá ann cheana i réimse an togra Tionscnaimh an AE atá ann cheana i ndáil le hacmhainní nádúrtha, trédhearcacht airgeadais agus bainistiú na trádála idirnáisiúnta diamant agus foraoiseachta, atá íogair do choinbhleacht: – Rialachán (CE) Uimh. 2368/2002 an 20 Nollaig 2002 lena gcuirtear scéim deimhniúcháin Phróiseas Kimberley le haghaidh na trádála idirnáisiúnta i ndiamaint gharbha chun feidhme, IO L 358, 31.12.2002. – Togra le haghaidh Rialacháin ó Pharlaimint na hEorpa agus ón gComhairle lena leagtar síos oibleagáidí na n‑oibreoirí a chuireann adhmad agus táirgí adhmaid ar an margadh – Treoir 2013/34/CE ó Pharlaimint na hEorpa agus ón gComhairle an 26 Meitheamh 2013 maidir le ráitis airgeadais bhliantúla, ráitis airgeadais chomhdhlúite agus tuarascálacha gaolmhara maidir le cineálacha áirithe gnóthas, lena leasaítear Treoir 2006/43/CE ó Pharlaimint na hEorpa agus ón gComhairle agus lena n‑aisghairtear Treoir 78/660/CEE agus Treoir 83/349/CEE ón gComhairle. Comhsheasmhacht le beartais agus le cuspóirí eile an Aontais Tá an togra comhsheasmhach le, agus is cuspóir dó cur leo, le spriocanna comhbheartais eachtraigh agus straitéise forbartha an AE do dhea-rialachas, bainistíocht inbhuanaithe agus forfheidhmiú dlí i ndáil le saothrú na n‑acmhainní nádúrtha i limistéir ina bhfuil coinbhleacht, limistéir ard‑riosca a tháirgeann mianraí, chomh maith le fiontair an AE agus ar bheartais chorparáideacha um fhreagracht shóisialta, a mholann do chuideachtaí aon tionchar diúltach a d'fhéadfadh a bheith acu ar an tsochaí a mhaolú, agus dá bhrí sin, aird a thabhairt ar aon sáruithe féideartha ar chearta an duine. 2. TORTHAÍ AN CHOMHAIRLIÚCHÁIN LEIS NA PÁIRTITHE LEASMHARA AGUS MEASÚNUITHE TIONCHAIR Comhairliúchán leis na páirtithe leasmhara Reáchtáladh próiseas leathan comhairliúcháin idir mí na Nollag 2012 agus mí an Mheithimh 2013, a chuimsigh comhairliúchán poiblí ar an ngréasán agus go leor cruinnithe le páirtithe leasmhara. Críochnaíodh staidéar ar mheasúnú costais chomhlíonta díchill chuí, buntáistí agus éifeachtaí ar oibreoirí roghnaithe i ndáil le foinsiú freagrach mianraí i lár mhí Mheán Fómhair 2013. Tá achoimre ar thorthaí an chomhairliúcháin phoiblí agus tuarascáil deiridh an staidéir mheasúnaithe ar fáil ar shuíomh gréasáin an Choimisiúin i gcomhthráth leis an togra seo. Rinne an Coimisiún measúnú tionchair ar na roghanna beartais atá molta, agus torthaí an chomhairliúcháin phoiblí agus an staidéir mheasúnaithe á gcur san áireamh, rud ba chúis le foilsiú tuarascála. Measadh na roghanna seo a leanas: · Rogha 1 – Teachtaireacht leithleach ón AE Is éard atá sa rogha seo na bearta seo a leanas a bheidh san áireamh i dTeachtaireacht chomhpháirteach ón gCoimisiún agus ón Ardionadaí: (i) Ghríosfadh Pointí Teagmhála Náisiúnta (NCPanna) agus an Líonra Fiontar Eorpach (LFE) go nglacfaí le Treoir an ECFE; (ii) Soláthar poiblí an AE: clásail feidhmíochta a chur i bhfeidhm i gconarthaí soláthair phoiblí an Choimisiúin agus na mBallstát san AE do tháirgí ábhartha (e.g. ríomhairí, fóin phóca); (iii) cúnamh airgeadais do na cláir reatha ECFE ; (iv) Tacaíocht an Choimisiúin do 'Litreacha Intinne' ón tionscal Eorpach, agus (v) Bearta idir rialtais. · Rogha 2 – cur chuige na "reachtaíochta boige" Nascann an rogha seo na bearta a dtugtar tuairisc orthu faoi Rogha 1 le Moladh ón gComhairle chun feasacht a ardú agus cur chun cinn a dhéanamh ar ghlacadh deonach na Treorach ECFE um Dícheall Cuí ag fiontair an AE, go háirithe do na fiontair sin nach bhfuil faoi réir ag scéim tríú tíre éigeantach cheana féin. · Rogha 3 - Rialachán a bhunódh oibleagáidí faoi dheimhniúchán "Allmhaireora fhreagraigh AE" arna bhunú ar Threoir an ECFE - DEONACH Nascann an rogha seo na bearta a dtugtar tuairisc orthu faoi Rogha 1 le Rialachán a dhíreofar ar gach allmhaireoir mhianaigh agus mhiotail stáin, tungstain agus tantalaim, agus óir, beag beann ar thionscnamh na dtáirgí. Braitheann an Rialachán ar Threoir an ECFE chun oibleagáidí a shainiú d'allmhaireoirí de chuid an AE a roghnaíonn a bheith féindeimhnithe mar allmhaireoirí freagracha mhianaigh agus mhiotail stáin, tungstain agus tantalaim, agus óir, ar bhonn féindearbhúcháin comhlíontachta. Cé go bhfuil an scéim deonach, beidh allmhaireoirí uile an AE a roghnóidh féindeimhniúchán faoi iallach gach eilimint de Threoir Díchill Chuí an ECFE a chomhtháthú ina gcóras bainistíochta trí: (i) córas rialuithe agus trédhearcachta thar an slabhra soláthair mianraí, lena n‑áirítear inter alia tír thionscnaimh na mianraí agus na bruithneoirí/scagairí, a chothabháil; (ii) rioscaí sa slabhra soláthair i gcoinne bheartas mhúnla slabhra soláthair an ECFE a shainaithint agus a mheasúnú; (iii) straitéis chun freagairt do rioscaí a aithníodh a dhearadh agus a chur i bhfeidhm; (iv) dearbhú neamhspleách iniúchóireachta tríú páirtí ar dhícheall cuí maidir le slabhra soláthair a fháil; agus (v) tuairisciú go poiblí ar dhícheall cuí an tslabhra soláthair. Tá de cheangal ar an allmhaireoir féindeimhnithe de chuid an AE údaráis inniúla na mBallstát a chur ar an eolas go bliantúil faoi chéannacht agus suíomh geografach na mbruithneoirí/scagairí ina slabhra soláthair. Ar an mbonn sin, dhéanfaí liosta an AE de bruithneoirí/scagairí freagracha atá bunaithe san AE nó a sholáthraíonn chuig an AE. Measúnófar an scéim tar éis trí bliana, nó roimhe sin má cheadaíonn an fhaisnéis a bheidh ar fáil sin, agus úsáidfear na torthaí do riachtanais cinnteoireachta maidir le cur chuige an AE feasta agus do leasuithe ar an gcreat rialála, á dhéanamh éigeantach, más cuí, agus ar bhonn measúnaithe tionchair eile. · Rogha 4 - Rialachán a bhunódh oibleagáidí faoi dheimhniúchán "an AE mar allmhaireoir freagrach" arna bhunú ar Threoir an ECFE – ÉIGEANTACH Nascann an rogha seo na bearta a dtugtar tuairisc orthu faoi Rogha 1 le leagan éigeantach den Rialachán a bhfuil cur síos air i Rogha 3 faoina mbeadh allmhaireoirí uile mhianaigh agus mhiotail stáin, tungstain agus tantalaim, agus óir an AE faoi réir na n‑oibleagáidí atá sainithe faoin Rialachán. · Rogha 5- Treoir a bhunódh oibleagáidí do chuideachtaí atá liostaithe san AE arna bhunú ar Threoir díchill chuí an ECFE Nascann an rogha seo na bearta a dtugtar tuairisc orthu faoi Rogha 1 le Treoir a dhíreofaí ar bheagnach 1 000 cuideachta atá liostaithe san AE agus a úsáideann stán, tantalam, tungstan agus ór ina slabhra soláthair, beag beann ar a dtionscnamh. Shaineodh an Treoir na hoibleagáidí ar chuideachtaí atá liostaithe san AE le Treoir Díchill Chuí an ECFE a chomhtháthú ina gcóras bainistíochta trí (i) córas rialuithe agus trédhearcachta thar an slabhra soláthair mianraí, lena n‑áirítear inter alia tír thionscnaimh na mianraí agus na bruithneoirí/scagairí a chothabháil; (ii) rioscaí sa slabhra soláthair i gcoinne threoirbheartais an ECFE um shlabhra soláthair a shainaithint agus a mheasúnú; (iii) straitéis chun freagairt do rioscaí a aithníodh a dhearadh agus a chur i bhfeidhm; (iv) Iniúchadh tríú páirtí, neamhspleách ar dhícheall cuí shlabhra soláthair na cuideachta atá liostaithe san AE a fháil; agus (v) tuairisciú go poiblí ar dhícheall cuí an tslabhra soláthair. Ba cheart do chuideachtaí atá liostaithe san AE toradh an iniúchta neamhspleách tríú páirtí a nochtadh d'údarás inniúla na mBallstát. · Rogha 6 - Toirmeasc ar allmhairí nuair a theipeann ar allmhaireoirí mianach mianraí de chuid an AE comhlíonadh le Treoir Díchill Chuí an ECFE a léiriú Is éard atá sa rogha na bearta a dtugtar tuairisc orthu faoi Rogha 1 agus ina theannta sin chuirfeadh sé de cheangal ar allmhaireoirí an AE a gcomhlíonadh le Treoir Díchill Chuí an ECFE a léiriú go héigeantach. Ach fianaise maidir le comhlíonadh a sholáthar d'údaráis chustaim na mBallstát, beidh allmhaireoirí incháilithe rochtain a fháil ar mhargadh an AE. Leanfadh an rogha seo an cur chuige a ghlac Scéim Deimhniúchán Phróiseas Kimberley, a dhírigh ar an trádáil i ndiamaint gharbha agus Rialachán (CE) 2368/2002 an 20 Nollaig 2002 bunaithe ar Airteagal 133 CE (anois Airteagal 207 CFAE) a leagann amach na rialacha is infheidhme maidir le hallmhairí agus onnmhairí diamant garbh. Sa chás seo, tacaíonn comhaontú idirnáisiúnta leis an toirmeasc allmhairithe do na nithe ar a dtugtar "diamaint choinbhleachta". 3. EILIMINTÍ DLÍ AN TOGRA Achoimre ar an ngníomhaíocht atá beartaithe: Is í rogha 3 an ghníomhaíocht atá beartaithe. Díríonn sí ar oibreoirí uile an AE a allmhairíonn stán, tantalam agus tungstan, a mianaigh, agus ór isteach i margadh an AE. Sainíonn sí na coinníollacha dóibh lena bheith féindeimhnithe mar allmhaireoirí freagracha na mianraí agus na miotal sa raon feidhme. Tá an togra bunaithe ar chreat díchill chuí a ligeann d'allmhaireoirí an AE na prionsabail agus na próisis atá leagtha amach i dTreoir Díchill Chuí an ECFE a chur i bhfeidhm agus sa tslí sin aghaidh a thabhairt ar an riosca grúpaí armtha agus fórsaí slándála a mhaoiniú agus tionchair dhiúltacha eile, lena n‑áirítear mí-úsáidí tromchúiseacha a bhaineann le heastóscadh, iompar nó trádáil na mianraí sa raon feidhme a mhaolú. Éilíonn an creat díchill chuí ar allmhaireoirí freagracha na mianraí agus na miotal atá laistigh de raon feidhme an Rialacháin córas láidir bainistíochta cuideachta a bhunú; rioscaí sa slabhra soláthair a shainaithint agus a mheasúnú; straitéis le freagairt do na rioscaí a aithníodh a dhearadh agus a chur i bhfeidhm; iniúchtaí tríú páirtí neamhspleách ar shlabhra an tsoláthair díchill chuí a chur i gcrích ag pointí aitheanta sa slabhra soláthair; agus tuairisciú go poiblí ar dhícheall cuí an tslabhra soláthair. Ina theannta sin, éilítear ar allmhaireoirí freagracha na mianraí agus na miotal sin céannacht gach bruithneora agus/nó scagaire a sholáthraíonn iad a chur ar fáil ar bhonn bliantúil, i gcás inarb infheidhme, chomh maith le dearbhuithe neamhspleácha iniúchóireachta tríú páirtí a chur ar fáil agus iad a chur ar aghaidh chuig údaráis inniúla na mBallstát agus chuig ceannaitheoirí iartheachtacha, ag féachaint go cuí do rúndacht sa ghnó agus d'ábhair imní eile a bhaineann le hiomaíocht. Tá sé mar aidhm ag an togra cuidiú chun maoiniú grúpaí armtha agus fórsaí slándála trí fháltais mianraí i limistéir ina bhfuil coinbhleacht, agus i limistéir ard‑riosca, a laghdú, trí oibreoirí an AE a allmhairíonn na mianraí agus na miotail atá laistigh de raon feidhme an Rialacháin ó limistéir den sórt sin, a spreagadh chun a bheith níos freagraí agus iarrachtaí díchill chuí na gceannaitheoirí iarththeachtacha a éascú. Ar bhonn na faisnéise a nochtadh do na húdaráis inniúla, foilseoidh an AE go bliantúil liosta de na bruithneoirí agus na scagairí freagracha a fhoinsíonn i gcomhréir leis an Rialachán, tar éis dó dul i gcomhairle leis an ECFE. Bunús dlí Airteagal 207 den Chonradh ar Fheidhmiú an Aontais Eorpaigh. Prionsabail na coimhdeachta agus na comhréireachta Baineann an togra le hinniúlacht eisiach an Aontais. Níl feidhm le prionsabal na coimhdeachta dá bhrí sin. Ba cheart a thabhairt faoi deara, áfach, i bhfianaise na bhfadhbanna a leagtar amach thuas, go gcuireann gníomhaíocht ar leibhéal an AE mais níos criticiúla agus a giaráil dhomhanda níos mó ar fáil i gcoibhneas le gníomhaíocht Ballstát aonair. Faoi phrionsabal na comhréireachta, éilítear go mbeadh aon idirghabháil a dhéanfaí spriocdhírithe agus nach rachadh sí níos faide ná mar is gá chun na cuspóirí a bhaint amach. Bhí an prionsabal sin mar threoir d’ullmhú an togra seo ó na roghanna beartais malartacha a shainaithint agus a mheas go dreachtú an togra reachtaigh. An rogha ionstraime Rialachán is ea an ionstraim atá beartaithe chun an leibhéal comhchuibithe is airde ar fud na mBallstát a áirithiú agus údarás leordhóthanach ar oibreoirí rannpháirteacha agus giaráil i dtaca le sainaithint na mbruithneoirí agus na scagairí a ráthú. 4. IMPLEACHTAÍ BUISÉIDEACHA Tá iarmhairtí teoranta airgeadais ag an togra seo do bhuiséad an Aontais chun críoch riaracháin. 2014/0059 (COD) Togra le haghaidh RIALACHÁIN Ó PHARLAIMINT NA hEORPA AGUS ÓN gCOMHAIRLE lena mbunaítear córas Aontais féindeimhniúcháin díchill chuí sa slabhra soláthair d'allmhaireoirí freagracha stáin, tantalaim agus tungstain, a mianta, agus óir de thionscnamh limistéar ina bhfuil coinbhleacht agus limistéar ardriosca. TÁ PARLAIMINT NA hEORPA AGUS COMHAIRLE AN AONTAIS EORPAIGH, Ag féachaint don Chonradh ar Fheidhmiú an Aontais Eorpaigh, agus go háirithe Airteagal 207 de, Ag féachaint don togra ón gCoimisiún Eorpach, Tar éis dóibh an dréachtghníomh reachtach a chur chuig na parlaimintí náisiúnta, Ag gníomhú dóibh i gcomhréir leis an ngnáthnós imeachta reachtach, De bharr an méid seo a leanas: (1) Ar a shon go bhfuil móracmhainn forbraíochta iontu, is féidir acmhainní mianraí nádúrtha as limistéir ina bhfuil coinbhleacht nó i limistéir ardriosca bheith ina chúis aighnis nuair a úsáidtear an t‑ioncam a ghineann siad chun tús a chur le coinbhleacht fhoiréigneach nó lena coimeád ar siúl, rud a bhaineann an bonn ó iarrachtaí naisiúnta ar mhaithe le forbairt, dea‑rialachas agus smacht reachta. Sna réimsí sin, tá sé ríthábhachtach an ceangal idir coinbhleacht agus saothrú neamhdhleathach mianraí a bhriseadh má táthar chun síochán agus cobhsaíocht a chothú. (2) Baineann an cheist seo le réigiúin atá ar mhórán acmhainní, réigiúin ina bhfuil an dúshlán gafa orthu féin ag rialtais agus eagraíochtaí idirnáisiúnta, agus ag oibreoirí gnó agus eagraíochtaí na sochaí sibhialta, féachaint leis an maoiniú a bhíonn ar fáil do ghrúpaí armtha agus fórsaí slándála a laghdú. (3) Tá an tAontas ag glacadh páirt ghníomhach i dtionscnamh de chuid na hEagraíochta um Chomhar agus Forbairt Eacnamaíochta (ECFE) arb é is aidhm leis foinsiú freagrach mianraí ó limistéir ina bhfuil coinbhleacht a chur chun cinn. Tháinig den tionscnamh sin próiseas ina raibh go leor geallsealbhóirí páirteach agus a fuair tacaíocht rialtais, próiseas ar glacadh dá bharr OECD Due Diligence Guidance for Responsible Supply Chains of Minerals from Conflict‑Affected and High‑Risk Areas (Treoir an ECFE um Dhícheall Cuí do Shlabhraí Soláthair Freagracha Mianraí ó Limistéir ina bhfuil Coinbhleacht agus ó Limistéir Ardriosca) (ECFE Treoir um Dhícheall Cuí[5]) ina bhfuil forlíonta maidir le stán, tantalam agus tungstan, agus ór. I mBealtaine 2011, mhol Comhairle Aireachta ECFE comhlíonadh na Treorach seo a chur chun cinn go gníomhach. (4) Tá tagairt do choincheap an fhoinsithe fhreagraigh i dTreoirlínte nuashonraithe an ECFE d'Fhiontair Ilnáisiúnta[6] agus tá sé ag teacht le cuspóirí Phrionsabail Threorach na Náisiún Aontaithe maidir le Gnó agus Cearta an Duine[7]. Is é is aidhm do na doiciméid sin cleachtais díchill chuí sa slabhra soláthair a chur chun cinn i measc lucht gnó agus iad ag foinsiú acmhainní i réigiúin ina bhfuil coinbhleacht agus éagobhsaíocht. Ar an leibhéal idirnáisiúnta is airde, i Rún 1952 (2010) ó Chomhairle Slándála na Náisiún Aontaithe, díríodh go sonrach ar Phoblacht Dhaonlathach an Chongó agus ar na tíortha ina haice san Afraic Láir agus iarradh orthu dícheall cuí sa slabhra soláthair a dhéanamh; chomh maith leis sin molann Grúpa Saineolaithe na Náisiún Aontaithe maidir le Poblacht Dhaonlathach an Chongó, atá ag déanamh monatóiréachta ar Rún 1952 (2010) na Comhairle Slándála, go gcomhlíonfar Treoir an ECFE um Dhícheall Cuí. (5) Sa bhreis ar thionscnaimh iltaobhacha, thug Ceannairí Stáit agus Rialtais Réigiún na Mór‑Lochanna gealltanas polaitiúil i Lusaka an 15 Nollaig 2010 saothrú neamhdhleathach acmhainní nádúrtha sa réigiún a chomhrac agus ghlac siad, i measc nithe eile, le sásra deimhniúcháin réigiúnach atá bunaithe ar Threoir an ECFE um Dhícheall Cuí. (6) I dTeachtaireacht a d'eisigh sé in 2008[8] d'aithin an Coimisiún go bhfuil sé tábhachtach, ó thaobh iomaíochas an AE, féachaint chuige go bhfuil rochtain iontaofa agus neamhshaofa ar amhábhair. Is straitéis chomhtháite é an Tionscnamh Amhábhar (RMI) arb é is aidhm leis freagairt a thabhairt ar dhúshláin éagsúla a bhaineann le rochtain ar amhábhair neamhthalmhaíochta neamhfhuinnimh. Sa Tionscnamh sin aithnítear agus cuirtear chun cinn an tábhacht a bhaineann le trédhearcacht airgeadais, trédhearcacht sa slabhra soláthair, agus cur i bhfeidhm caighdeán maidir le freagracht shóisialta chorparáideach. (7) An 7 Meán Fómhair 2010, rith Parlaimint na hEorpa Rún lena n‑iarradh ar an Aontas dlí a achtú ar nós an dlí sna Stáit Aontaithe maidir le 'mianraí coinbhleachta', i.e. Alt 1502 den Dodd‑Frank Wall Street Reform and Consumer Protection Act. agus d'fhógair an Coimisiún i dTeachtaireachtaí a d'eisigh sé in 2011[9] agus in 2012[10] go bhfuil sé ar intinn aige féachaint conas is féidir feabhas a chur ar an trédhearcacht síos tríd an slabhra soláthair, gnéithe de dhícheall cuí san áireamh. Sa dara ceann de na teachtaireachtaí sin, agus i gcomhréir leis an ngealltanas a thug sé ag Comhairle Aireachta ECFE i mBealtaine 2011, mhol an Coimisiún tacaíocht níos mó a thabhairt do Threoirlínte an ECFE d'Fhiontair Ilnáisiúnta agus do Threoir an ECFE um Dhícheall Cuí agus úsáid níos mó a bhaint astu – fiú amháin i gcás tíortha nach baill de ECFE iad. (8) Tá saoránaigh den Aontas agus gníomhaithe sa tsochaí shibhialta tar éis feasacht a ardú i leith cuideachtaí a oibríonn faoi dhlínse an Aontais ach nach dtugtar chun cuntais as baint a bheith acu, b'fhéidir, le heastóscadh agus trádáil aindleathach mianraí ó réigiúin ina bhfuil coinbhleacht. Is é an toradh atá air sin go gcruthaíonn na mianraí sin, a d'fhéadfadh a bheith ar fáil i dtáirgí tomhaltais, nasc idir tomhaltóirí agus coinbhleachtaí lasmuigh den Aontas. Sin an chúis a bhfuil iarrtha ag saoránaigh, go háirithe trí achainí, reachtaíocht a chur faoi bhráid Pharlaimint na hEorpa agus na Comhairle faoina dtabharfar cuideachtaí chun cuntais faoi na Treoirlínte atá leagtha síos ag na Náisiúin Aontaithe agus ag an ECFE. (9) I gcomhthéacs an Rialacháin seo, is próiseas leanúnach, réamhghníomhach agus frithghníomhach é an dícheall cuí sa slabhra soláthair trína ndéanann oibreoirí gnó faireachán agus riarachán ar a gceannacháin agus a ndíolacháin d'fhonn a áirithiú nach bhfuil siad ag géarú ar choinbhleacht ná ar a n‑ainiarsmaí. (10) Le hiniúchadh tríú páirtí ar chleachtais díchill chuí sa slabhra soláthair áiritheofar creidiúnacht chun leasa cuideachtaí iartheachtacha agus cuideofar le cleachtais díchill chuí réamhtheachtacha a fheabhsú. (11) Má thuairiscíonn cuideachta go poiblí faoina mbeartais agus faoina cleachtais díchill chuí sa slabhra soláthair cruthófar an trédhearcacht is gá chun muinín phoiblí a chothú i mbearta a dhéanann cuideachtaí. (12) Tríd an gcomhairliúchán poiblí, léirigh cuideachtaí de chuid an Aontais a spéis i bhfoinsiú freagrach mianraí agus thuairiscigh siad faoi scéimeanna atá curtha ar bun ag an tionscal agus atá ceaptha a gcuspóirí i dtaca le freagracht shóisialta chorparáideach a bhaint amach, faoi iarrataí ó chustaiméirí agus faoi shlándáil a gcuid soláthairtí. Os a choinne sin, chuir siad in iúl go raibh deacrachtaí gan áireamh acu dícheall cuí a dhéanamh i ngeall ar shlabhraí soláthair domhanda bheith fada agus casta, agus líon mór oibreoirí leo a bheith ag baint leo, oibreoirí nach bhfuil feasach go leor nó gur cuma leo ó thaobh eitice de, go minic. Ba cheart don Choimisiún faireachán a dhéanamh ar chostas an fhoinsithe fhreagraigh agus ar an tionchar a d'fhéadfadh a bheith aige ar an iomaíochas, ar FBManna go háirithe. (13) Tá bruithneoirí agus scagairí ag pointe tábhachtach sna slabhraí soláthair domhanda mianraí mar gurb iondúil gurb iadsan a bhíonn sa chéim deiridh inar féidir dícheall cuí a áirithiú go héifeachtach trí fhaisnéis faoi thionscnamh agus slabhra coimeádta an mhianra a bhailiú, a nochtadh agus a fhíorú. Meastar go forleitheadach nach bhfuil sé indéanta tionscnaimh na mianraí a rianú tar éis na céime claochlaithe sin. Le liosta Aontais de bhruithneoirí agus de scagairí freagracha d'fhéadfaí trédhearcacht agus cinnteacht a áirithiú do chuideachtaí iartheachtacha i dtaca le cleachtais díchill chuí sa slabhra soláthair. (14) Is ar údaráis inniúla na mBallstát atá an cúram comhlíonadh aonfhoirmeach fhéindeimhniúchán na n‑allmhaireoirí freagracha a áirithiú trí sheiceálacha ex‑post iomchuí a dhéanamh lena fhíorú cé acu a chomhlíonann nó nach gcomhlíonann na n‑allmhaireoirí freagracha féindeimhnithe mianraí agus/nó miotail laistigh de raon feidhme an Rialacháin, oibleagáidí díchill chuí an tslabhra soláthair. Ba cheart taifead de na seiceálacha sin a choimeád ar feadh 5 mbliana ar a laghad. Is ar na Ballstáit atá an cúram na dlíthe is infheidhme i leith sáruithe ar fhorálacha an Rialacháin seo a leagan síos. (15) Chun cur chun feidhme iomchuí an Rialachán seo a áirithiú, ba cheart cumhachtaí cur chun feidhme a thabhairt don Choimisiún. Na cumhachtaí cur chun feidhme a bhaineann leis an liosta de bhruithneoirí agus de scagairí freagracha agus leis an liosta d'údaráis inniúla na mBallstát, ba cheart iad a fheidhmiú i gcomhréir le Rialachán (AE) Uimh. 182/2011[11]. (16) Ba cheart don Choimisiún tuairisciú go tráthrialta don Chomhairle agus do Pharlaimint na hEorpa maidir le héifeachtaí na scéime. Tráth nach déanaí ná trí bliana tar éis dó teacht i bhfeidhm agus gach sé bliana ina dhiaidh sin, ba cheart don Choimisiún athbhreithniú a dhéanamh ar fheidhmiú agus ar éifeachtacht an Rialacháin seo, go háirithe i dtaca le foinsiú freagrach mianraí atá laistigh dá raon feidhme, ar mianraí iad ó limistéir ina bhfuil coinbhleacht nó ó limistéir ardriosca, a chur chun cinn. Féadfaidh tograí iomchuí reachtacha a bheith ag gabháil leis na tuarascálacha sin, más gá, lena n‑áirítear bearta éigeantacha. TAR ÉIS AN RIALACHÁN SEO A GHLACADH: Airteagal 1 Ábhar agus raon feidhme 1. Sa Rialachán seo bunaítear córas Aontais féindeimhniúcháin díchill chuí sa slabhra soláthair chun srian a chur ar na deiseanna a bhíonn ag grúpaí armtha agus ag fórsaí slándála stán, tantalam agus tungstan, mar aon lena gcuid mianta, agus ór, a thrádáil[12]. Tá sé ceaptha trédhearcacht agus cinnteacht a sholáthar i dtaca le cleachtais soláthair allmhaireoirí, bruithneoirí agus scagairí a fhoinsíonn acmhainní i limistéir ina bhfuil coinbhleacht agus i limistéir ardriosca. 2. Sa Rialachán seo leagtar síos oibleagáidí díchill chuí sa slabhra soláthair d'allmhaireoirí Aontais a thograíonn bheith féindeimhnithe mar allmhaireoirí freagracha mianraí nó miotail ina bhfuil stán, tantalam, tungstan agus ór nó atá comhdhéanta astu, mar atá leagtha amach in Iarscríbhinn I. Airteagal 2 Sainmhínithe Chun críocha an Rialacháin seo, beidh feidhm ag na sainmhínithe seo a leanas: (a) ciallaíonn 'mianraí' mianta agus tiúcháin ina bhfuil stán, tantalam agus tungstan agus ór mar atá leagtha amach in Iarscríbhinn I; (b) ciallaíonn 'miotail' miotail agus tiúcháin ina bhfuil stán, tantalam agus tungstan agus ór mar atá leagtha amach in Iarscríbhinn I; (c) ciallaíonn 'slabhra soláthair mianraí' an córas gníomhaíochtaí, eagraíochtaí, gníomhaithe, teicneolaíochta, faisnéise, acmhainní agus seirbhísí a bhíonn ag plé le mianraí a aistriú agus a phróiseáil ó shuíomh an eastósctha ar aghaidh go dtí a n‑ionchorprú sa táirge deiridh. (d) ciallaíonn 'inrianaitheacht slabhra coimeádta nó slabhra soláthair' taifead den tsraith eintiteas a bhfuil coimeád mianraí agus miotal acu agus iad ag dul tríd an slabhra soláthair; (e) ciallaíonn 'limistéir ina bhfuil coinbhleacht nó limistéir ardriosca' limistéir ina bhfuil coinbhleacht armtha, nó atá leochaileach tar éis coinbhleachta chomh maith le limistéir ina bhfuil an rialachas agus an tslándáil lag nó gan a bheith ann ar chor ar bith, amhail stáit teipthe, agus ina sáraítear go forleitheadach agus go córasach an dlí idirnáisiúnta, sáruithe ar chearta an duine san áireamh; (f) ciallaíonn 'iartheachtach' an slabhra soláthair miotail, ó na bruithneoirí nó na scagairí anonn go dtí an úsáideoir deiridh; (g) ciallaíonn 'allmhaireoir' aon duine nádúrtha nó dlítheanach a dhearbhaíonn mianraí nó miotail laistigh de raon feidhme an Rialacháin seo lena scaoileadh chun saorchúrsaíochta de réir bhrí Airteagal 79 de Rialachán (CEE) Uimh. 2913/1992[13]; (h) ciallaíonn 'allmhaireoir freagrach' aon allmhaireoir a thograíonn féindeimhniúchán a dhéanamh de réir na rialacha atá leagtha amach sa Rialachán seo; (i) ciallaíonn 'féindeimhniúchán' gníomh arb é atá ann duine a dhearbhú go gcloíonn sé le hoibleagáidí a bhaineann le córais bhainistíochta, bainistiú riosca, iniúchtaí tríú páirtí agus nochtadh mar atá leagtha amach sa Rialachán seo; (j) ciallaíonn 'sásra casaoide' sásra feasachta riosca luathrabhaidh lenar féidir le haon pháirtí leasmhar nó sceithire ábhar imní atá aige a chur in iúl i dtaobh cúinsí ina bhfuil mianraí i limistéir ina bhfuil coinbhleacht nó i limistéir ardriosca á n‑eastóscadh, á dtrádáil, á láimhseáil agus á n‑onnmhairiú ; (k) tá 'slabhra soláthair eiseamláireach' i gcomhréir le hIarscríbhinn II de Threoir an ECFE um Dhícheall Cuí ina leagtar amach rioscaí ainiarsmaí móra a d'fhéadfadh bheith ag gabháil le heastóscadh, trádáil, láimhseáil agus onnmhairiú mianraí ó limistéir ina bhfuil coinbhleacht nó ó limistéir ardriosca; (l) ciallaíonn 'plean bainistithe riosca' freagairt i scríbhinn ó na hallmhaireoirí ar na riosca aitheanta sa slabhra soláthair bunaithe ar Iarscríbhinn III a ghabhann le Treoir an ECFE um Dhícheall Cuí[14]; (m) is éard is 'bruithniú agus scagadh' ann cineálacha de mhiotalóireacht easctóscach ina ndéantar céimeanna próiseála éagsúla féachaint miotal a tháirgeadh as mianach nó as tiúcháin an mhiotail sin; (n) ciallaíonn 'réamhtheachtach' an slabhra soláthair mianraí ó shuíomh an eastósctha ar aghaidh go dtí na bruithneoirí nó na scagairí, san áireamh; (o) tagraíonn 'dícheall cuí sa slabhra soláthair' do na hoibleagáidí atá ar allmhaireoirí freagracha stáin, tantalaim agus tungstain, a gcuid mianta, agus óir i ndáil lena gcórais bainistithe, bainistiú riosca, iniúchtaí tríú páirtí agus nochtadh faisnéise d'fhonn rioscaí iarbhír agus ionchasacha a bhaineann le limistéir ina bhfuil coinbhleacht agus le limistéir ardriosca a aithint agus dul i ngleic leo chun ainiarsmaí a leanann a ngníomhaíochtaí foinsithe a chosc nó a laghdú; (p) ciallaíonn 'bruithneoirí nó scagairí freagracha' bruithneoirí nó scagairí i slabhra soláthair an allmhaireora fhreagraigh; (q) ciallaíonn 'údaráis inniúla na mBallstát' an t‑údarás nó na húdaráis ainmnithe a bhfuil inniúlachtaí iniúchta acu agus eolas maidir le hamhábhair agus próisis thionsclaíocha. Airteagal 3 Féindeimhniúchán mar allmhaireoir freagrach 1. Féadfaidh aon allmhaireoir mianraí nó miotal, laistigh de raon feidhme an Rialacháin, féindeimhniúchán a dhéanamh mar allmhaireoir freagrach trína dhearbhú le húdarás inniúil go gcloíonn sé le hoibleagáidí díchill chuí sa slabhra soláthair mar atá leagtha amach sa Rialachán seo. Beidh doiciméadacht sa dearbhú ina ndeimhneoidh an t‑allmhaireoir go gcloíonn sé leis na hoibleagáidí, lena n‑áirítear torthaí iniúchtaí tríú páirtí neamhspleách a rinneadh. 2. Déanfaidh údaráis inniúla an Bhallstáit seiceálacha ex‑post iomchuí lena áirithiú go gcomhlíonann allmhaireoirí freagracha féindeimhnithe mianraí nó miotal laistigh de raon feidhme an Rialacháin seo a n‑oibleagáidí de bhun Airteagail 4, 5, 6 agus 7 den Rialachán seo. Airteagal 4 Oibleagáidí maidir le córais bhainistíochta Déanfaidh an t‑allmhaireoir freagrach mianraí nó miotal laistigh de raon feidhme an Rialacháin seo an méid seo a leanas: (a) a bheartas slabhra soláthair maidir le mianraí agus na miotail a d'fhéadfadh bheith de thionscnamh limistéar ina bhfuil coinbhleacht nó limistéar ardriosca a ghlacadh agus a chur in iúl go soiléir do sholáthróirí agus don phobal, (b) na caighdeáin a gcuirfear an dícheall cuí sa slabhra soláthair i bhfeidhm dá réir a ionchorprú ina bheartas slabhra soláthair; beidh na caighdeáin sin ag teacht leis na caighdeáin atá leagtha amach sa samhailbheartas don slabhra soláthair in Iarscríbhinn II a ghabhann le Treoir an ECFE um Dhícheall Cuí, (c) struchtúr a chórais bhainistíochta inmheánacha a cheapadh sa chaoi is go dtacóidh sé le dícheall cuí sa slabhra soláthair trína chur de chúram ar bhaill foirne shinsearacha maoirseacht a dhéanamh ar an bpróiseas díchill chuí sa slabhra soláthair agus taifid a choimeád de sin ar feadh 5 bliana ar a laghad; (d) a chomhar le soláthróirí a neartú trína bheartas slabhra soláthair a ionchorprú i gconarthaí agus i gcomhaontaithe le soláthróirí, i gcomhréir le hIarscríbhinn II a ghabhann le Treoir an ECFE um Dhícheall Cuí. (e) sásra casaoide a bhunú ar leibhéal cuideachta a bheidh ina chóras feasachta riosca luathrabhaidh nó an sásra den sórt sin a sholáthar trí shocruithe comhoibríocha le cuideachtaí nó le heagraíochtaí eile, nó trí dhul ar iontaoibh saineolaí nó comhlachta sheachtraigh (eg. ombudsman), (f) i dtaca le mianraí, córas inrianaitheachta sa slabhra coimeádta nó sa slabhra soláthair a oibriú, a thabharfaidh, agus doiciméadacht ag gabháil léi, an fhaisnéis seo a leanas: (i) tuairisc ar an mianra, a ainm trádála agus a chineál san áireamh, (ii) ainm agus seoladh sholáthróir an allmhaireora, (iii) tír thionscnaimh na mianraí, (iv) cainníochtaí agus dátaí eastósctha, arna sloinneadh de réir toirte nó meáchain, (v) nuair is de thionscnamh limistéar ina bhfuil coinbhleacht nó limistéar ardriosca na mianraí, faisnéis bhreise amhail an mianach tionscnaimh; suíomhanna ina ndéantar mianraí a bhailiú, a thrádáil agus a phróiseáil; agus cánacha, táillí, ríchíosanna arna n‑íoc i gcomhréir le moltaí sonracha do chuideachtaí réamhtheachtacha mar atá leagtha amach i dTreoir an ECFE um Dhícheall Cuí. (g) i dtaca le miotail, córas inrianaitheachta sa slabhra coimeádta nó sa slabhra soláthair a oibriú, a thabharfaidh, agus doiciméadacht ag gabháil léi, an fhaisnéis seo a leanas: (i) tuairisc ar an miotal, a ainm trádála agus a chineál san áireamh, (ii) ainm agus seoladh sholáthróir an allmhaireora, (iii) ainm agus seoladh na mbruithneoirí nó na scagairí i slabhra soláthair na n‑allmhaireoirí, (iv) taifead de thuarascálacha iniúchta tríú páirtí na mbruithneoirí nó na scagairí, (v) tíortha tionscnaimh na mianraí i slabhra soláthair na mbruithneoirí nó na scagairí. (vi) nuair is ar mhianraí de thionscnamh limistéar ina bhfuil coinbhleacht nó limistéar ardriosca atá miotail bunaithe, tabharfar faisnéis bhreise i gcomhréir leis na moltaí sonracha do chuideachtaí iartheachtacha atá leagtha amach i dTreoir an ECFE um Dhícheall Cuí. Airteagal 5 Oibleagáidí maidir le bainistiú riosca 1. Déanfaidh an t‑allmhaireoir freagrach mianraí nó miotal laistigh de raon feidhme an Rialacháin seo an méid seo a leanas: (a) na rioscaí go dtiocfaidh ainiarsmaí as a shlabhra soláthair mianraí a aithint agus a mheasúnú ar bhonn na faisnéise arna soláthar de bhun Airteagal 4 de réir chaighdeáin a bheartais slabhra soláthair, i gcomhréir le hIarscríbhinn II agus moltaí maidir le dícheall cuí atá i dTreoir an ECFE um Dhícheall Cuí, (b) straitéis a chur chun feidhme chun déileáil leis na rioscaí a aithníodh, ionas gur féidir ainiarsmaí a chosc nó a laghdú tríd an méid seo a leanas: (i) torthaí an mheasúnaithe riosca ar an slabhra soláthair a thuairisciú do lucht bainistíochta sinsearach ainmnithe, (ii) bearta maidir le bainistiú riosca a ghlacadh i gcomhréir le hIarscríbhinn II agus leis na moltaí díchill chuí i dTreoir an ECFE um Dhícheall Cuí, ag cur san áireamh chumas an allmhaireora fhreagraigh tionchar a imirt, agus nuair is gá, bearta a dhéanamh le brú a chur ar sholáthróirí ar féidir leo an riosca a chosc nó a mhaolú ar an dóigh is éifeachtaí, ionas gur féidir ceann acu thíos a dhéanamh: (a) leanúint de bheith ag trádáil, agus san am céanna, bearta intomhaiste um maolú riosca a chur chun feidhme, (b) trádáil a fhionraí go sealadach a fhad is atá bearta intomhaiste um maolú riosca á gcur chun feidhme (c) scor de bheith ag plé le soláthróir má theipeann ar na bearta um maolú riosca, (iii) an plean bainistithe riosca a chur chun feidhme, rianú agus faireachán a dhéanamh ar a fheabhas atá na bearta um maolú riosca ag cruthú, tuairisciú don lucht bainistíochta sinsearach ainmnithe agus cuimhneamh ar scor de bheith ag plé le soláthróir nó an plé a dhéantar leis a fhionraí má theipeann ar na bearta um maolú riosca. (iv) tuilleadh measúnuithe riosca agus faisnéise a dhéanamh i gcás rioscaí nach mór a mhaolú, nó tar éis athrú cúinsí. 2. Má dhéanann allmhaireoir freagrach bearta um maolú riosca a chur i bhfeidhm agus, san am céanna, é ag leanúint de bheith ag trádáil nó an trádáil curtha ar fionraí go sealadach aige, rachaidh sé i gcomhairle le soláthróirí agus le geallsealbhóirí lena mbaineann, lena n‑áirítear údaráis rialtais áitiúla agus lárnacha, eagraíochtaí idirnáisiúnta agus eagraíochtaí den tsochaí shibhialta agus tríú páirtithe a ndéanann sé difear dóibh, agus socróidh siad ar straitéis maolaithe riosca intomhaiste mar chuid den phlean bainistithe riosca. 3. Ar mhaithe le straitéisí a bhaineann le coinbhleacht agus ardriosca a cheapadh le haghaidh maolú sa phlean bainistithe riosca, braithfidh allmhaireoir freagrach ar na bearta agus ar na táscairí faoi Iarscríbhinn III de Threoir an ECFE um Dhícheall Cuí agus déanfaidh sé an dul chun cinn forchéimnitheach a thomhais. Airteagal 6 Oibleagáidí maidir le hiniúchtaí tríú páirtí Déanfaidh an t‑allmhaireoir freagrach mianraí nó miotal laistigh de raon feidhme an Rialacháin iniúchtaí trí thríú páirtí neamhspleách: Sa iniúchadh tríú páirtí déanfar an méid seo a leanas: (a) gníomhaíochtaí, próisis agus córais uile an allmhaireora fhreagraigh a úsáideadh chun an dícheall cuí a chur i bhfeidhm sa slabhra soláthair i dtaca le mianraí agus miotail atá laistigh de raon feidhme an Rialacháin a chlúdach faoi raon feidhme an iniúchta, lena n‑áirítear córas bainistíochta an allmhaireora fhreagraigh, bainistiú riosca, agus nochtadh faisnéise, (b) a shuíomh mar chuspóir an iniúchta an bhfuil cleachtais díchill chuí i slabhra soláthair an allmhaireora fhreagraigh i gcomhréir le hAirteagal 4, Airteagal 5 agus Airteagal 7 den Rialachán seo. (c) prionsabail iniúchta an neamhspleáchais, na hinniúlachta agus na cuntasachta mar atá leagtha amach i dTreoir an ECFE um Dhícheall Cuí a urramú Airteagal 7 Oibleagáidí maidir le nochtadh 1. Faoin 31 Márta gach bliain ar a dhéanaí, déanfaidh an t‑allmhaireoir freagrach mianraí nó miotal atá laistigh de raon feidhme an Rialacháin seo an fhaisnéis seo a leanas, i dtaca leis an mbliain féilire roimhe, a chur faoi bhráid údarás inniúil an Bhallstáit: (a) a ainm, a sheoladh, a shonraí teagmhála ar fad agus tuairisc ar a ghníomhaíochtaí tráchtála, (b) dearbhú comhréireachta i leith na n‑oibleagáidí atá leagtha amach in Airteagal 4, 5, 6 agus 7, (c) iniúchtaí tríú páirtí neamhspleách arna ndéanamh i gcomhréir le hAirteagal 6 den Rialachán seo. 2. Faoin 31 Márta gach bliain ar a dhéanaí, déanfaidh an t‑allmhaireoir freagrach de mhianraí atá laistigh de raon feidhme an Rialacháin seo, déanfaidh sé an fhaisnéis a bhaineann leis an mbliain féilire roimhe a chur faoi bhráid údarás inniúil an Bhallstáit, faisnéis maidir leis an cion mianraí de thionscnamh limistéar ina bhfuil coinbhleacht agus limistéar ardriosca i gcoibhéis leis an méid iomlán mianraí a ceannaíodh, arna ndeimhniú ag iniúchtaí tríú páirtí neamhspleách i gcomhréir le hAirteagal 6 den Rialachán seo. 3. Faoin 31 Márta gach bliain ar a dhéanaí, déanfaidh an t‑allmhaireoir freagrach de mhiotail atá laistigh de raon feidhme an Rialacháin seo an fhaisnéis seo a leanas, i dtaca leis an mbliain féilire roimhe, a chur faoi bhráid údarás inniúil an Bhallstáit. (a) ainm agus seoladh gach bruithneora nó scagaire ina shlabhra soláthair, (b) iniúchtaí tríú páirtí neamhspleách ar gach bruithneoir nó scagaire freagrach ina shlabhra soláthair a rinneadh i gcomhréir leis an raon feidhme, an cuspóir agus na prionsabail atá leagtha amach in Airteagal 6 den Rialachán seo. (c) an cion mianraí de thionscnamh limistéar ina bhfuil coinbhleacht nó limistéar ardriosca i gcoibhéis leis an méid iomlán mianraí a cheannaigh gach bruithneoir nó scagaire, arna ndeimhniú ag iniúchtaí tríú páirtí neamhspleách. 4. Déanfaidh an t‑allmhaireoir freagrach de mhianraí nó miotail atá laistigh de raon feidhme an Rialacháin an fhaisnéis ar fad a fuair sé agus atá fós aige de thoradh a dhíchill chuí sa slabhra soláthair a chur ar fáil dá ghar‑cheannaitheoirí iartheachtacha, agus aird chuí á tabhairt ar an rúndacht ghnó agus ar cheisteanna eile a bhaineann leis an iomaíocht. 5. Gach bliain ullmhóidh an t‑allmhaireoir freagrach de mhianraí nó miotail atá laistigh de raon feidhme an Rialacháin seo tuarascáil agus poibleoidh sé í chomh forleathan agus is féidir é, ar an idirlíon go háirithe, faoina bheartais agus faoina chleachtais díchill chuí sa slabhra soláthair a bhaineann le foinsiú freagrach acmhainní. Beidh sa tuarascáil sin na bearta a rinne an t‑allmhaireoir freagrach chun na hoibleagáidí maidir lena chóras bainistíochta agus lena bhainistiú riosca, atá leagtha amach in Airteagal 4 agus in Airteagal 5 faoi seach, a chur chun feidhme, chomh maith le tuarascáil achoimre ar na hiniúchtaí tríú páirtí, lena n‑áirítear ainm an iniúchóra, agus aird chuí á tabhairt ar rúndacht ghnó agus ar cheisteanna eile a bhaineann leis an iomaíocht. 6. Laistigh de dhá mhí tar éis dó an fhaisnéis dá dtagraítear i mír 1, mír 2 agus mír 3 a fháil, eiseoidh údarás inniúil na mBallstát fógra go bhfuarthas í. Airteagal 8 Liosta de na bruithneoirí agus de na scagairí freagracha 1. Ar bhonn na faisnéise a thabharfaidh na Ballstáit ina dtuarascálacha dá dtagraítear in Airteagal 15, glacfaidh an Coimisiún cinneadh ina liostófar ainmneacha agus seoltaí bruithneoirí agus scagairí freagracha mianraí atá laistigh de raon feidhme an Rialacháin seo, agus poibleoidh sé an cinneadh sin. 2. Aithneoidh an Coimisiún ar an liosta dá dtagraítear i mír 1 na bruithneoirí agus na scagairí freagracha sin a fhoinsíonn acmhainní – go páirteach ar a laghad – i limistéir ina bhfuil coinbhleacht agus i limistéir ardriosca. 3. Glacfaidh an Coimisiún an liosta i gcomhréir leis an teimpléad in Iarscríbhinn II agus an nós imeachta rialúcháin dá dtagraítear in Airteagal 13(2). Rachfar i gcomhairle le Rúnaíocht an ECFE. 4. Tabharfaidh an Coimisiún an fhaisnéis a áirítear ar an liosta cothrom le dáta in am is i dtráth. Bainfidh an Coimisiún den liosta ainmneacha bruithneoirí agus scagairí nach n‑aithníonn na Ballstáit iad a thuilleadh mar allmhaireoirí freagracha i gcomhréir le hAirteagal 14(3), nó ainmneacha bruithneoirí agus scagairí sa slabhra soláthair a bhaineann le hallmhaireoirí nach n‑aithnítear a thuilleadh mar allmhaireoirí freagracha. Airteagal 9 Údaráis inniúla na mBallstát 1. Ainmneoidh gach Ballstát údarás inniúil amháin nó níos mó a mbeidh sé de chúram air/orthu an Rialachán seo a chur i bhfeidhm. Cuirfidh na Ballstáit in iúl don Choimisiún ainmneacha agus seoltaí na n‑údarás inniúil laistigh de 3 mhí tar éis don Rialachán seo teacht i bhfeidhm. Déanfaidh na Ballstáit aon athruithe ar ainmneacha nó ar sheoltaí na n‑údarás inniúil a chur in iúl don Choimisiún. 2. Déanfaidh an Coimisiún cinneadh liosta údarás inniúil a fhoilsiú, ar an idirlíon go háirithe, i gcomhréir leis an teimpléad in Iarscríbhinn III agus an nós imeachta rialúcháin dá dtagraitear i mír 2 d'Airteagal 13. Tabharfaidh an Coimisiún an liosta cothrom le dáta go rialta. 3. Áiritheoidh údaráis inniúla cur chun feidhme éifeachtach agus aonfhoirmeach an Rialacháin ar fud an Aontais. Airteagal 10 Seiceálacha ex‑post ar allmhaireoirí freagracha 1. Déanfaidh údaráis inniúla na mBallstát seiceálacha ex‑post iomchuí lena áirithiú go bhfuil allmhaireoirí freagracha féindeimhnithe de mhianraí agus miotail atá laistigh de raon feidhme an Rialacháin seo ag comhlíonadh na n‑oibleagáidí atá leagtha amach in Airteagail 4, 5, 6 agus 7. 2. Déanfar na seiceálacha dá dtagraítear i mír 1 trí chur chuige riosca‑bhunaithe a úsáid. Sa bhreis air sin, féadfar seiceálacha a dhéanamh nuair atá faisnéis ábhartha ina sheilbh ag údarás inniúil, lena n‑áirítear faisnéis atá bunaithe ar ábhair imní a chuir tríú páirtithe in iúl maidir leis an gcaoi a bhfuil an Rialachán seo á chomhlíonadh ag allmhaireoir freagrach, ar ábhair imní iad a bhfuil bunús tugtha leo. 3. Áireofar na nithe seo a leanas, inter alia, sna seiceálacha dá dtagraítear i mír 1: (a) scrúdú ar an gcaoi a bhfuil na hoibleagáidí díchill chuí sa slabhra soláthair á gcur chun feidhme ag an allmhaireoir freagrach, an córas bainistíochta, bainistiú riosca, iniúchadh tríú páirtí agus nochtadh san áireamh (b) scrúdú ar dhoiciméadacht agus ar thaifid a léiríonn comhlíonadh cuí na n‑oibleagáidí díchill chuí sa slabhra soláthair, (c) scrúdú ar oibleagáidí iniúchta i gcomhréir leis an raon feidhme, an cuspóir agus na prionsabail atá leagtha amach in Airteagal 6, (d) cigireachtaí ar an láthair, lena n‑áirítear iniúchtaí allamuigh. 4. Tabharfaidh allmhaireoirí freagracha gach cúnamh is gá chun na seiceálacha dá dtagraítear i mír 1 a éascú, go háirithe a mhéid a bhaineann le rochtain ar áitreabh agus le tíolacadh doiciméad nó taifead. Airteagal 11 Taifid ar sheiceálacha ar allmhaireoirí freagracha Coimeádfaidh na húdaráis inniúla taifid de na seiceálacha dá dtagraítear in Airteagal 10(1), agus luafar iontu, go háirithe, a gcineál agus a dtorthaí, chomh maith le taifid d'aon fhógra faoi ghníomhaíochtaí leasúcháin arna eisiúint faoi Airteagal 14(2). Coinneofar taifead de sheiceálacha na n‑údarás inniúil ar feadh 5 mbliana ar a laghad. Airteagal 12 Comhar idir údaráis 1. Malartóidh údaráis inniúla faisnéis, lena n‑údaráis chustaim féin go háirithe, faoi ábhair a bhaineann le féindeimhniúchán agus seiceálacha ex‑post a rinneadh. 2. Déanfaidh údarais inniúla faisnéis faoi easnaimh a bhraitear trí na seiceálacha ex‑post dá dtagraítear in Airteagal 9(10) agus faisnéis faoi na rialacha is infheidhme maidir le sárú i gcomhréir le hAirteagal 14 a mhalartú le húdaráis inniúla na mBallstát eile agus leis an gCoimisiún. 3. Sa chomhar idir údaráis tabharfar lánurraim do Threoir 95/46/CE agus do Rialachán (CE) Uimh. 45/2001 maidir le cosaint sonraí agus do fhorála Rialachán (CEE) Uimh. 2913/92 ón gComhairle maidir le faisnéis atá faoi rún a nochtadh. Airteagal 13 Nós imeachta coiste 1. Beidh coiste de chúnamh ag an gCoimisiún. Beidh an coiste sin ina choiste de réir bhrí Rialachán (AE) Uimh. 182/2011. 2. I gcás ina ndéanfar tagairt don mhír seo, beidh feidhm ag Airteagal 4 de Rialachán (AE) Uimh. 182/2011. I gcás ina mbeidh tuairim an choiste le fáil trí nós imeachta i scríbhinn, déanfar an nós imeachta sin a fhoirceannadh gan toradh más rud é, laistigh den teorainn ama leis an tuairim sin a thabhairt, go gcinneann cathaoirleach an choiste amhlaidh nó go n‑iarrann tromlach simplí de chomhaltaí an choiste é. Airteagal 14 Rialacha is infheidhme maidir le sárú 1. Leagfaidh na Ballstáit síos na rialacha is infheidhme maidir le sáruithe ar fhorálacha an Rialacháin seo. 2. I gcás sárú ar fhorálacha an Rialacháin seo, eiseoidh na húdaráis inniúla fógra i dtaobh gníomhaíochta leasúcháin a bheidh le déanamh ag an allmhaireoir freagrach. 3. I gcás ina ndéanfaidh an t‑allmhaireoir freagrach gníomhaíocht leasúcháin neamhleor, eiseoidh an t‑údarás inniúil fógra neamhaitheantais don allmhaireoir i leith a dheimhniúcháin allmhaireora fhreagraigh i dtaca leis na mianraí nó na miotail atá laistigh de raon feidhme an Rialacháin seo agus cuirfidh sé an Coimisiún ar an eolas ina thaobh sin. 4. Cuirfidh na Ballstáit na rialacha in iúl don Choimisiún agus cuirfidh siad aon leasú ina dhiaidh sin in iúl dó gan mhoill. Airteagal 15 Tuairisciú agus athbhreithniú 1. gach bliain, faoin 30 Meitheamh ar a dhéanaí, cuirfidh an Coimisiún faoi bhráid an Choimisiúin tuarascáil ar chur chun feidhme an Rialacháin seo i rith na bliana féilire roimhe, lena n‑áirítear aon fhaisnéis faoi allmhaireoirí freagracha mar atá leagtha amach in Airteagal 7(1)(a) agus in Airteagal 7(2) agus in Airteagal 7(3) (a) agus (c). 2. Ar bhonn na faisnéise sin, tarraingeoidh an Coimisiún suas tuarascáil a chuirfear faoi bhráid Pharlaimint na hEorpa agus na Comhairle gach trí bliana. 3. Trí bliana tar éis don Rialachán seo teacht i bhfeidhm agus gach sé bliana ina dhiaidh sin, déanfaidh an Coimisiún athbhreithniú ar fheidhmiú agus ar éifeachtacht an Rialacháin seo, lena n‑áirítear ar chur chun cinn agus ar chostas foinsithe fhreagraigh mianraí laistigh dá raon feidhme ó limistéir ina bhfuil coinbhleacht nó ó limistéir ardriosca. Cuirfidh an Coimisiún tuarascáil maidir le hathbhreithniú faoi bhráid Pharlaimint na hEorpa agus na Comhairle. Airteagal 16 Teacht i bhfeidhm Tiocfaidh an Rialachán seo i bhfeidhm ar an bhfichiú lá tar éis lá a fhoilsithe in Iris Oifigiúil an Aontais Eorpaigh. Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát. Arna dhéanamh sa Bhruiséil, Thar ceann Pharlaimint na hEorpa Thar ceann na Comhairle An tUachtarán An tUachtarán RÁITEAS AIRGEADAIS REACHTACH 1. LEAGAN AMACH AN TOGRA/TIONSCNAIMH 1.1. Teideal an togra/tionscnaimh 1.2. Réimsí beartais lena mbaineann i gcreat ABM/ABB 1.3. An cineál togra/tionscnaimh 1.4. Cuspóirí 1.5. Foras an togra/tionscnaimh 1.6. Fad agus tionchar airgeadais 1.7. Modhanna bainistíochta atá beartaithe 2. BEARTA BAINISTÍOCHTA 2.1. Rialacha faireacháin agus tuairiscithe 2.2. Córas bainistíochta agus rialaithe 2.3. Bearta chun calaois agus neamhrialtachtaí a chosc 3. AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH 3.1. Ceannteidil an chreata airgeadais ilbhliantúil agus na línte buiséid ar a n‑imrítear tionchar 3.2. An tionchar a mheastar a bheidh ag an togra/tionscnamh ar chaiteachas 3.2.1. Achoimre ar an tionchar a mheastar a bheidh ag an togra/tionscnamh ar chaiteachas 3.2.2. An tionchar a mheastar a bheidh ag an togra/tionscnamh ar leithreasuithe faoi chomhair oibríochtaí 3.2.3. An tionchar a mheastar a bheidh ag an togra/tionscnamh ar leithreasuithe de chineál riaracháin 3.2.4. Comhoiriúnacht don chreat airgeadais ilbhliantúil reatha 3.2.5. Ranníocaíochtaí ó thríú páirtithe 3.3. An tionchar a mheastar a bheidh ar ioncam RÁITEAS AIRGEADAIS REACHTACH 1. LEAGAN AMACH AN TOGRA/TIONSCNAIMH 1.1. Teideal an togra/tionscnaimh Rialachán ó Pharlaimint na hEorpa agus ón gComhairle lena mbunaítear córas Aontais féindeimhniúcháin díchill chuí maidir le slabhra soláthair d'allmhaireoirí freagracha stáin, tantalaim agus tungstain, a mianach, agus óir de thionscnamh limistéar ina bhfuil coinbhleacht agus limistéar ard‑riosca. 1.2. Réimsí beartais lena mbaineann i gcreat ABM/ABB[15] Beartas Trádála 20 1.3. An cineál togra/tionscnaimh X Baineann an togra/tionscnamh le beart nua ¨ Baineann an togra/tionscnamh le beart nua a leanann treoirthionscadal/réamhbheart[16] ¨ Baineann an togra/tionscnamh le síneadh ar bheart atá ann cheana ¨ Baineann an togra/tionscnamh le beart a atreoraíodh i dtreo birt nua 1.4. Cuspóirí 1.4.1. Cuspóirí straitéiseacha ilbhliantúla an Choimisiúin ar a bhfuil an togra/tionscnamh dírithe Forbairt inbhuanaithe eacnamaíoch, shóisialta agus chomhshaoil a chothú go háirithe do thíortha i mbéal forbartha. 1.4.2. Cuspóirí sonracha agus na gníomhaíochtaí ABM/ABB lena mbaineann Cuspóir sonrach Uimh. 3 Gníomhaíochtaí ABM/ABB lena mbaineann Forbairt inbhuanaithe eacnamaíoch, shóisialta agus chomhshaoil a chothú, ag cur béime ar fhás glas agus cuimsitheach go háirithe do thíortha i mbéal forbartha. 1.4.3. An toradh agus an tionchar a bhfuil súil leis Sonraigh an tionchar a bheadh ag an togra/tionscnamh ar na tairbhithe/grúpaí ar a bhfuil sé dírithe. Neamhbhainteach 1.4.4. Táscairí lena léirítear toradh agus tionchar Sonraigh na táscairí lena léirítear an faireachán ar chur chun feidhme an togra/tionscnaimh. Neamhbhainteach 1.5. Foras an togra/tionscnaimh 1.5.1. Na ceanglais is gá a chomhlíonadh sa ghearrthéarma nó san fhadtéarma Neamhbhainteach 1.5.2. Luach breise a bhaineann le rannpháirteachas an AE Na ceanglais is gá a chomhlíonadh sa ghearrthéarma nó san fhadtéarma Neamhbhainteach 1.5.3. Ceachtanna a foghlaimíodh ó thaithí eile dá leithéid san am a chuaigh thart Neamhbhainteach 1.5.4. Comhoiriúnacht d'ionstraimí iomchuí eile agus sineirgíocht a d'fhéadfadh a bheith ann Na ceanglais is gá a chomhlíonadh sa ghearrthéarma nó san fhadtéarma Neamhbhainteach 1.6. Fad agus tionchar airgeadais ¨ Togra/tionscnamh a bheidh i bhfeidhm ar feadh tréimhse teoranta – ¨ Togra/tionscnamh a bheidh i bhfeidhm ón [LL/MM]BBBB go dtí an [LL/MM]BBBB – ¨ Tionchar airgeadais ó BBBB go BBBB X Togra/tionscnamh a bheidh i bhfeidhm ar feadh tréimhse neamhtheoranta – Cuirfear chun feidhme é le linn na tréimhse tosaigh BBBB go BBBB – cuirfear ag feidhmiú go hiomlán ina dhiaidh sin é. 1.7. Modhanna bainistíochta atá beartaithe Ó bhuiséad 2014 X Bainistíocht dhíreach ag an gCoimisiún – x ag a ranna, lena n‑áirítear an fhoireann atá i dtoscaireachtaí an Aontais; – ¨ ag na gníomhaireachtaí feidhmiúcháin; ¨ Bainistíocht atá comhroinnte leis na Ballstáit ¨ Bainistíocht indíreach trí na cúraimí cur chun feidhme a tharmligean chuig: – ¨ tríú tíortha nó na comhlachtaí a d'ainmnigh siad; – ¨ eagraíochtaí idirnáisiúnta agus a ngníomhaireachtaí (tabhair sonraí); – ¨an BEI agus an Ciste Eorpach Infheistíochta; – ¨ comhlachtaí dá dtagraítear in Airteagal 208 agus Airteagal 209 den Rialachán Airgeadais; – ¨ comhlachtaí dlí poiblí; – ¨ comhlachtaí arna rialú ag an dlí príobháideach agus a bhfuil misean seirbhíse poiblí acu sa mhéid go gcuireann siad ráthaíochtaí leordhóthanacha airgeadais ar fáil; – ¨ comhlachtaí arna rialú ag dlí príobháideach Ballstáit, a gcuirtear de chúram orthu comhpháirtíochtaí príobháideacha poiblí a chur chun feidhme, agus a sholáthraíonn ráthaíochtaí leordhóthanacha airgeadais; – ¨ daoine a gcuirtear de chúram orthu bearta sonracha a chur chun feidhme sa CBES de bhun Theideal V den CAE, ar daoine iad a aithnítear sa bhunghníomh ábhartha. – I gcás ina sonraítear níos mó ná modh bainistíochta amháin, tabhair sonraí sa roinn "Nótaí" le do thoil. Nótaí Neamhbhainteach 2. BEARTA BAINISTÍOCHTA 2.1. Rialacha faireacháin agus tuairiscithe Sonraigh cé chomh minic, agus na coinníollacha. Na ceanglais is gá a chomhlíonadh sa ghearrthéarma nó san fhadtéarma Beidh feidhm ag sásraí faireacháin agus maoirseachta caighdeánacha ar infheidhme iad in DG TRADE, amhail athbhreithnithe earraigh/fómhair, tuarascáil ar acmhainní agus tuairisciú airgeadais gach seachtain. 2.2. Córas bainistíochta agus rialaithe 2.2.1. Na rioscaí a aithníodh Na ceanglais is gá a chomhlíonadh sa ghearrthéarma nó san fhadtéarma Níor aithníodh aon rioscaí ar leith. 2.2.2. Faisnéis maidir leis an gcóras rialaithe inmheánaigh a cuireadh ar bun Na ceanglais is gá a chomhlionadh sa ghearrthéarma nó san fhadtéarma Beidh bainistiú an chaiteachais ghaolmhair á rialú ag an gcóras rialaithe inmheánaigh iomlán arna bhunú ag DG TRADE. 2.2.3. Meastachán ar chostais agus ar shochair na rialuithe agus measúnú ar an leibhéal riosca earráide a bhfuiltear ag súil leis. Na ceanglais is gá a chomhlíonadh sa ghearrthéarma agus san fhadtéarma Beifear ag súil le nialas mar leibhéal riosca a bhfuiltear ag súil leis. 2.3. Bearta chun calaois agus neamhrialtachtaí a chosc Sonraigh bearta coisctheacha agus cosanta atá ann cheana nó atá beartaithe. Beidh feidhm ag straitéis frithchalaoise DG TRADE, a glacadh i nDeireadh Fómhair 2013. 3. AN TIONCHAR AIRGEADAIS A MHEASTAR A BHEIDH AG AN TOGRA/TIONSCNAMH 3.1. Ceannteidil an chreata airgeadais ilbhliantúil agus na línte buiséid ar a n‑imrítear tionchar · Línte buiséid atá ann cheana In ord cheannteidil agus línte buiséid an chreata airgeadais ilbhliantúil. Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht Uimhir Ceannteideal 5 || LD/LN ([17]) || ó thíortha CSTE[18] || ó thíortha is iarrthóirí[19] || ó thríú tíortha || de réir bhrí Airteagal 21(2)(b) den Rialachán Airgeadais || […][XX.YY.YY.YY] || Neamhdhifreáilte || Líon || Líon || Líon || Líon · Línte nua buiséid atá á n‑iarraidh In ord cheannteidil agus línte buiséid an chreata airgeadais ilbhliantúil. Ceannteideal an chreata airgeadais ilbhliantúil || Líne buiséid || Saghas caiteachais || Ranníocaíocht Uimhir […][Ceannteideal………...……………………………………………………………….] || LD/LN || ó thíortha CSTE || ó thíortha is iarrthóirí || ó thríú tíortha || de réir bhrí Airteagal 21(2)(b) den Rialachán Airgeadais || […][XX.YY.YY.YY] || || TÁ/NÍL || TÁ/NÍL || TÁ/NÍL || TÁ/NÍL 3.2. An tionchar a mheastar a bheidh ag an togra/tionscnamh ar chaiteachas 3.2.1. Achoimre ar an tionchar a mheastar a bheidh ag an togra/tionscnamh ar chaiteachas EUR milliúin (go dtí an tríú deachúil) Ceannteideal an chreata airgeadais ilbhliantúil || Uimhir || […][Ceannteideal………...……………………………………………………………….] DG: <…….> || || || Bliain N[20] || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || IOMLÁN  Leithreasuithe faoi chomhair oibríochtaí || || || || || || || || Uimhir na líne buiséid || Gealltanais || (1) || || || || || || || || Íocaíochtaí || (2) || || || || || || || || Uimhir na líne buiséid || Gealltanais || (1a) || || || || || || || || Íocaíochtaí || (2 a) || || || || || || || || Leithreasuithe de chineál riaracháin arna maoiniú ó chlúdach clár sonrach[21] || || || || || || || || Uimhir na líne buiséid || || (3) || || || || || || || || IOMLÁN leithreasuithe i gcomhair DG || Gealltanais || =1+1a +3 || || || || || || || || Íocaíochtaí || =2+2a +3 || || || || || || || ||  IOMLÁN leithreasuithe faoi chomhair oibríochtaí || Gealltanais || (4) || || || || || || || || Íocaíochtaí || (5) || || || || || || || ||  IOMLÁN leithreasuithe de chineál riaracháin arna maoiniú ó chlúdach na gclár sonrach || (6) || || || || || || || || IOMLÁN leithreasuithe do CHEANNTEIDEAL <….> den chreat airgeadais ilbhliantúil || Gealltanais || =4+6 || || || || || || || || Íocaíochtaí || =5+6 || || || || || || || || Má tá tionchar ag an togra/tionscnamh ar níos mó ná ceannteideal amháin:  IOMLÁN leithreasuithe faoi chomhair oibríochtaí || Gealltanais || (4) || || || || || || || || Íocaíochtaí || (5) || || || || || || || ||  IOMLÁN leithreasuithe de chineál riaracháin arna maoiniú ó chlúdach na gclár sonrach || (6) || || || || || || || || IOMLÁN leithreasuithe faoi CHEANNTEIDIL 1 go 4 den chreat airgeadais ilbhliantúil (Méid tagartha) || Gealltanais || =4+6 || || || || || || || || Íocaíochtaí || =5+6 || || || || || || || || Ceannteideal an chreata airgeadais ilbhliantúil || 5 || Caiteachas riaracháin" EUR milliúin (go dtí an tríú deachúil) || || || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || Bliain 2021 || IOMLÁN || DG: TRADE || || || ||  Acmhainní daonna || 0.3 || 0.3 || 0.3 || 0.3 || 0.3 || 0.3 || 0.3 || 2.1 || || ||  Caiteachas riaracháin eile || 0.26 || 0.06 || 0.06 || 0.06 || 0.06 || 0.06 || 0.06 || 0.62 || || || IOMLÁN DG TRADE || Leithreasuithe || 0.56 || 0.36 || 0.36 || 0.36 || 0.36 || 0.36 || 0.36 || 2.72 || || || IOMLÁN leithreasuithe do CHEANNTEIDEAL 5 den chreat airgeadais ilbhliantúil || (Iomlán gealltanas = Iomlán íocaíochtaí) || 0.56 || 0.36 || 0.36 || 0.36 || 0.36 || 0.36 || 0.36 || 2.72 EUR milliúin (go dtí an tríú deachúil) || || || Bliain 2015 || Bliain 2016 || Bliain 2017 || Bliain 2018 || || IOMLÁN IOMLÁN leithreasuithe faoi CHEANNTEIDIL 1 go 5 den chreat airgeadais ilbhliantúil || Gealltanais || 0.56 || 0.36 || 0.36 || 0.36 || 0.36 || 0.36 || 0.36 || 2.72 Íocaíochtaí || 0.56 || 0.36 || 0.36 || 0.36 || 0.36 || 0.36 || 0.36 || 2.72 3.2.2. An tionchar a mheastar a bheidh ag an togra/tionscnamh ar leithreasuithe faoi chomhair oibríochtaí – x Ní éilíonn an togra/tionscnamh go n‑úsáidfear leithreasuithe faoi chomhair oibríochtaí – ¨ Éilíonn an togra/tionscnamh go n‑úsáidfear leithreasuithe faoi chomhair oibríochtaí mar a mhínítear thíos: Leithreasuithe faoi chomhair gealltanas in EUR milliúin (go dtí an tríú deachúil) Sonraigh cuspóirí agus aschuir ò || || || Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || IOMLÁN ASCHUIR Saghas[22] || Meánchostas || Líon || Costas || Líon || Costas || Líon || Costas || Líon || Costas || Líon || Costas || Líon || Costas || Líon || Costas || Líon iomlán || Costas iomlán CUSPÓIR SONRACH Uimh. 1[23]... || || || || || || || || || || || || || || || || ‑ Aschur || || || || || || || || || || || || || || || || || || ‑ Aschur || || || || || || || || || || || || || || || || || || ‑ Aschur || || || || || || || || || || || || || || || || || || Fo‑iomlán do chuspóir sonrach Uimh. 1 || || || || || || || || || || || || || || || || CUSPÓIR SONRACH Uimh. 2... || || || || || || || || || || || || || || || || ‑ Aschur || || || || || || || || || || || || || || || || || || Fo‑iomlán do chuspóir sonrach Uimh. 2 || || || || || || || || || || || || || || || || COSTAS IOMLÁN || || || || || || || || || || || || || || || || 3.2.3. An tionchar a mheastar a bheidh ag an togra/tionscnamh ar leithreasuithe de chineál riaracháin 3.2.3.1. Achoimre – ¨ Ní éilíonn an togra/tionscnamh go n‑úsáidfear leithreasuithe de chineál riaracháin – X Éilíonn an togra/tionscnamh go n‑úsáidfear leithreasuithe de chineál riaracháin mar a mhínítear thíos: EUR milliúin (go dtí an tríú deachúil) || Bliain 2015 || Bliain 2016 || Bliain 2017 || Bliain 2018 || Bliain 2019 || Bliain 2020 || Bliain 2021 || IOMLÁN CEANNTEIDEAL 5 den chreat airgeadais ilbhliantúil || || || || || || || || Acmhainní daonna || 0.3 || 0.3 || 0.3 || 0.3 || 0.3 || 0.3 || 0.3 || 2.1 Caiteachas riaracháin eile || 0.26 || 0.06 || 0.06 || 0.06 || 0.06 || 0.06 || 0.06 || 0.62 Fo‑iomlán CHEANNTEIDEAL 5 den chreat airgeadais ilbhliantúil || 0.56 || 0.36 || 0.36 || 0.36 || 0.36 || 0.36 || 0.36 || 2.72 Lasmuigh de CHEANNTEIDEAL 5[24] den chreat airgeadais ilbhliantúil || || || || || || || || Acmhainní daonna || || || || || || || || Caiteachas eile de chineál riaracháin || || || || || || || || Fo‑iomlán lasmuigh de CHEANNTEIDEAL 5 den chreat airgeadais ilbhliantúil || || || || || || || || IOMLÁN || 0.56 || 0.36 || 0.36 || 0.36 || 0.36 || 0.36 || 0.36 || 2.72 Soláthrófar na hacmhainní daonna is gá le baill foirne ón Ard‑Stiúrthóireacht a bhfuil bainistíocht an bhirt faoina gcúram cheana agus/nó atá ath‑imlonnaithe taobh istigh den Ard‑Stiúrthóireacht, mar aon le haon leithdháileadh breise a d'fhéadfaí a thabhairt don Ard‑Stiúrthóireacht atá i mbun bainistíochta faoi chuimsiú an nós imeachta maidir le leithdháileadh bliantúil i bhfianaise na srianta buiséadacha. 3.2.3.2. Na hacmhainní daonna a mheastar a bheidh riachtanach – ¨ Ní éilíonn an togra/tionscnamh go n‑úsáidfear acmhainní daonna. – X Éilíonn an togra/tionscnamh go n‑úsáidfear acmhainní daonna mar a mhínítear thíos: Sloinnfear an meastachán in aonaid de choibhéis lánaimseartha || Bliain 2015 || Bliain 2016 || Bliain 2017 || Bliain 2018 || Bliain N  Poist don phlean bunaíochta (oifigigh agus foireann shealadach) || || XX 01 01 01 (Ceanncheathrú agus Oifigí Ionadaíocht an Choimisiúin) || 2.5 || 2.5 || 2.5 || 2.5 || 2.5 XX 01 01 02 (Toscaireachtaí) || || || || || XX 01 05 01 (Taighde indíreach) || || || || || 10 01 05 01 (Taighde díreach) || || || || ||  Foireann sheachtrach (i gcoibhéis lánaimseartha: FTE)[25] || XX 01 02 01 (CA, SNE, INT ón 'gclúdach iomlánaíoch') || || || || || XX 01 02 02 (CA, LA, SNE, INT agus JED sna toscaireachtaí) || || || || || XX 01 04 yy[26] || ‑ sa Cheanncheathrú || || || || || ‑ Toscaireachtaí || || || || || XX 01 05 02 (CA, SNE, INT – Taighde indíreach) || || || || || 10 01 05 02 (CA, INT, SNE – Taighde díreach) || || || || || Línte buiséid eile (sonraigh) || || || || || IOMLÁN || 2.5 || 2.5 || 2.5 || 2.5 || 2.5 Is é 20 an réimse beartais nó an teideal buiséid lena mbaineann. Soláthrófar na hacmhainní daonna is gá le baill foirne ón Ard‑Stiúrthóireacht a bhfuil bainistíocht an bhirt faoina gcúram cheana agus/nó atá ath‑imlonnaithe taobh istigh den Ard‑Stiúrthóireacht, mar aon le haon leithdháileadh breise a d'fhéadfaí a thabhairt don Ard‑Stiúrthóireacht atá i mbun bainistíochta faoi chuimsiú an nós imeachta maidir le leithdháileadh bliantúil i bhfianaise na srianta buiséadacha. Cur síos ar na cúraimí a bheidh le déanamh: Oifigigh agus foireann shealadach || Chun lámhleabhar soláthair phoiblí a dhréachtú agus a chur chun feidhme bheadh 1 fostaí i gcoibhéis lánaimseartha (FTE) ar feadh roinnt blianta as a chéile. Sa bhreis air sin, cheanglódh an Rialachán 1.5 i gcoibhéis lánaimseartha chun déileáil leis na treoirlínte cur chun feidhme. Foireann sheachtrach || 3.2.4. Comhoiriúnacht don chreat airgeadais ilbhliantúil reatha – X Tá an togra/tionscnamh comhoiriúnach don chreat airgeadais ilbhliantúil reatha. – ¨ Beidh athchlárú an cheannteidil ábhartha sa chreat airgeadais ilbhliantúil ag gabháil leis an togra/tionscnamh seo. Mínigh an cineál athchláraithe a bhfuil gá leis, agus sonraigh na línte buiséid lena mbaineann agus na méideanna comhfhreagracha. – ¨ Éilíonn an togra/tionscnamh go gcuirfear an ionstraim sholúbthachta i bhfeidhm nó go ndéanfar athbhreithniú ar an gcreat airgeadais ilbhliantúil[27]. Mínigh an méid a bhfuil gá leis, agus sonraigh na ceannteidil agus na línte buiséid lena mbaineann agus na méideanna comhfhreagracha. 3.2.5. Ranníocaíochtaí ó thríú páirtithe – Ní dhéantar foráil sa togra/tionscnamh maidir le cómhaoiniú le tríú páirtithe. – Déantar foráil sa togra/tionscnamh maidir le cómhaoiniú atá réamh mheasta thíos: Leithreasuithe in EUR milliúin (go dtí an 3ú deachúil) || Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) || Iomlán Sonraigh an comhlacht cómhaoinithe || || || || || || || || IOMLÁN leithreasuithe cómhaoinithe || || || || || || || || 3.3. An tionchar a mheastar a bheidh ar ioncam – X Ní bheidh tionchar airgeadais ar bith ag an togra ar ioncam. – ¨ Beidh an tionchar airgeadais seo a leanas ag an togra/tionscnamh: ¨ ar acmhainní dílse ¨ ar ioncam ilghnéitheach EUR milliúin (go dtí an tríú deachúil) Líne buiséid ioncaim || Leithreasuithe atá ar fáil don bhliain airgeadais reatha || Tionchar an togra/tionscnaimh[28] Bliain N || Bliain N+1 || Bliain N+2 || Bliain N+3 || Iontráil na blianta ar fad a theastaíonn le fad an tionchair a thaispeáint (féach pointe 1.6) Airteagal …………. || || || || || || || || I gcás ioncaim ilghnéithigh atá 'sannta', sonraigh na línte buiséid a n‑imrítear tionchar orthu. Sonraigh an modh chun an tionchar ar ioncam a ríomh. [1] 'Grúpaí armtha agus fórsaí slándála' mar a shainmhínítear in Iarscríbhinn II de 'Threoir díchill chuí an ECFE' iad (ECFE (2013) Treoir díchill chuí an ECFE do Slabhraí Soláthair Freagracha Mianraí ó Limistéir ina bhfuil Coinbhleacht agus Limistéir Ard‑Riosca: Dara hEagrán, Foilsitheoireacht ECFE. http://dx.doi.org/10.1787/9789264185050-en. [2] Sainmhíníonn Acht Dodd‑Frank SAM 'mianraí coinbhleachta' mar cholaimbít‑tantailít nó coltan (an mianach miotail as a n‑eastósctar tantalam); casatairít (an mianach miotail as a n‑eastósctar stán); ór; volfraimít (an mianach miotail as a n‑eastósctar tungstan nó a ndíorthaigh a bhíonn ag maoiniú coinbhleachta i PDC, Angóla, An Bhurúin, Poblacht na hAfraice Láir, Poblacht an Chongó, Ruanda, an tSúdáin Theas, an Tansáin, Uganda agus sa tSaimbia. [3] Cruinniú Mullaigh Loch Éirne Cheannairí an G8, Communiqué, mír 40, 18 Meitheamh 2013. [4] Faoi seach, Margaí tráchtearraí agus amhábhair, COM (2011) 25 final agus Trádáil, fás agus forbairt, COM (2012) 22 final. [5] OECD Due Diligence Guidance for Responsible Supply Chains of Minerals from Conflict‑Affected and High‑Risk Areas (Treoir an ECFE um Dhícheall Cuí do Shlabhraí Soláthair Freagracha Mianraí ó Limistéir ina bhfuil Coinbhleacht agus i Limistéir Ardriosca): An dara heagrán, Publishing (ECFE (2013). http://dx.doi.org/10.1787/9789264185050‑en. [6] Treoirlínte ECFE d'Fhiontair Ilnáisiúnta, eagrán ECFE 2011. [7] Prionsabail Threoracha maidir le Gnó agus Cearta an Duine, Oifig Ard‑Choimisinéir na Náisiún Aontaithe um Chearta an Duine, Nua‑Eabhrach agus an Ghinéiv 2011. [8] An Tionscnamh Amhábhar – ár ngéar‑riachtanais maidir le fás agus poist san Eoraip a shásamh,COM (2008) 699. [9] Margaí tráchtearraí agus amhábhair, COM(2011) 25 FINAL. [10] Trádáil, fás agus forbairt, COM(2012) 22 FINAL. [11] Rialachán (AE) Uimh. 182/2011 ó Pharlaimint na hEorpa agus ón gComhairle an 16 Feabhra 2011 lena leagtar síos na rialacha agus na prionsabail ghinearálta a bhaineann leis na sásraí maidir le rialú ag na Ballstáit ar fheidhmiú cumhachtaí cur chun feidhme ag an gCoimisiún (IO L 55, 28.2.2011, lch. 13). [12] 'Grúpaí armtha agus fórsaí slándála' mar atá sainmhínithe in Iarscríbhinn II de OECD Due Diligence Guidance for Responsible Supply Chains of Minerals from Conflict‑Affected and High‑Risk Areas (Threoir an ECFE um Dhícheall Cuí do Shlabhraí Soláthair Freagracha Mianraí ó Limistéir ina bhfuil Coinbhleacht nó ó Limistéir Ardriosca): An dara heagrán, Foilseachán (ECFE (2013). http://dx.doi.org/10.1787/9789264185050‑en. [13] Rialachán (CEE) Uimh. 2913/92 ón gComhairle an 12 Deireadh Fómhair 1992 ag bunú Chód Custaim an Chomhphobail (IO L 302, 19.10.1992, lch. 1). [14] OECD Due Diligence Guidance for Responsible Supply Chains of Minerals from Conflict‑Affected and High‑Risk Areas (Treoir an ECFE um Dhícheall Cuí do Shlabhraí Soláthair Freagracha Mianraí ó Limistéir ina bhfuil Coinbhleacht agus i Limistéir Ardriosca): An dara heagrán, Publishing (ECFE (2013), http://dx.doi.org/10.1787/9789264185050‑en. [15] ABM: bainistiú de réir ghníomhaíochtaí – ABB: bunú an bhuiséid de réir gníomhaíochtaí. [16] Mar a thagraítear dó in Airteagal 54(2)(a) nó (b) den Rialachán Airgeadais [17] LD = Leithreasuithe difreáilte / LN = Leithreasuithe neamhdhifreáilte [18] CSTE: Comhlachas Saorthrádála na hEorpa. [19] Tíortha is iarrthóirí agus, nuair is iomchuí, tíortha ó na Balcáin Thiar a d'fhéadfadh a bheith ina n‑iarrthóirí . [20] Is í bliain N an bhliain a gcuirtear tús le cur chun feidhme an togra/tionscnaimh. [21] Cúnamh agus caiteachas teicniúil agus/nó riaracháin ar mhaithe le cláir agus/nó bearta AE (seanlínte "BA"), taighde indíreach, taighde díreach a chur chun feidhme. [22] Is éard atá in aschuir táirgí agus seirbhísí le soláthar (e.g.: líon na malartuithe mac léinn a fhaigheann maoiniú, iomlán km de bhóithre a rinneadh, etc.). [23] Mar a thuairiscítear i bpointe 1.4.2. 'Cuspóirí sonracha...' [24] Cúnamh agus caiteachas teicniúil agus/nó riaracháin ar mhaithe le cláir agus/nó bearta AE (seanlínte "BA"), taighde indíreach, taighde díreach a chur chun feidhme. [25] CA = Ball foirne ar conradh; LA= Ball foirne Áitiúil; SNE= Saineolaí náisiúnta ar iasacht; INT= Ball foirne gníomhaireachta; JED = Saineolaí sóisearach i dtoscaireacht). [26] Fo-uasteorainn d'fhoireann sheachtrach arna cumhdach ag leithreasuithe faoi chomhair oibríochtaí (na seanlínte "BA"). [27] Féach pointí 19 agus 24 den Chomhaontú Idirinstitiúideach (don tréimhse 2007-2013). [28] A fhad a bhaineann le hacmhainní dílse traidisiúnta (dleachtanna talmhaíochta, tobhaigh siúcra), ní mór na méideanna a luaitear a bheith ina nglanmhéideanna, i.e. méideanna comhlána agus 25 % de chostais bhailiúcháin a bheith bainte astu. IARSCRÍBHINN I Liosta mianraí agus miotail atá laistigh de raon feidhme an Rialacháin agus atá aicmithe faoin Ainmníocht Chomhcheangailte Cód AC || Tuairisc an táirge 2609 00 00 || Mianta agus tiúcháin stáin 2611 00 00 || Mianta agus tiúcháin tungstain 2615 90 00 || Mianta agus tiúcháin tantalaim 2616 90 00 || Mianta agus tiúcháin óir 2825 90 40 || Ocsaídí agus hiodrocsaídí tungstain 2849 90 30 || Cairbídí tungstain 2849 90 50 || Cairbídí tantalaim 7108 || Ór, é neamhshaoirsithe nó i bhfoirmeacha leathmhonaraithe nó i bhfoirm púdair 8001 || Stán, é naomhshaoirsithe 8003 00 00 || Barraí, slata, plátaí imlíne agus sreanga stáin 8007 00 || Stán, earraí eile 8101 10 00 || Tungstan, púdar 8101 94 00 || Tungstan, é neamhshaoirsithe, lena n-áirítear barraí agus slata a fuarthas le sintéarú amháin 8101 96 00 || Sreang tungstain 8101 99 || Barraí agus slata tungstain, seachas iad sin a fuarthas le sintéarú amháin, plátaí imlíne, plátaí, sítí, stiallacha agus scragall agus nithe eile 8103 20 00 || Tantalam, é neamhshaoirsithe, barraí agus slata san áireamh, a fuarthas le sintéarú amháin; púdair 8103 90 || Barraí agus slata tantalaim, seachas iad sin a fuarthas le sintéarú amháin, plátaí imlíne, sreang, plátaí, sítí, stiallacha agus scragall agus nithe eile || IARSCRIBHÍNN II An teimpléad don liosta de bhruithneoirí agus de scagairí freagracha dá dtagraítear in Airteagal 8 Colún A: || Ainmneacha na mbruithneoirí nó na scagairí in ord aibítre Colún B: || Seoladh an bhruithneora nó an scagaire Colún C: || (*): comhartha a thugann le fios go bhfaigheann an bruithneoir nó an scagaire mianraí ó limistéir ina bhfuil coimhlintí nó ó limisitéir ardriosca A || B || C IARSCRÍBHINN III An teimpléad don liosta d'údaráis inniúla na mBallstát dá dtagraítear in Airteagal 9 Colún A: || Ainmneacha na mBallstát in ord aibítre Colún B: || Ainm an údaráis inniúil Colún C: || Seoladh an údaráis inniúil A || B || C